मानात (तुर्कमेनिस्तान)
मानात तुर्कमेनिस्तान की मुद्रा है। इसे एक नवंबर १९९३ को रसियन रूबल के स्थान पर ५०० रूबल = एक मानात की दर पर जारी किया गया था। मनात सौ तेनिसी से समविभाजित है। इसे संक्षिप्त तौर पर m से प्रदर्शित किया जाता है। एक जनवरी २००९ को नया मानात जारी किया गया। मनात शब्द रूसी शब्द मोनेता से लिया गया है, जिसका अर्थ सिक्का होता है। इस तरह से मानात शब्द न केवल तुर्कमेन बल्कि अजारी में भी सोवियत रूबल के लिए इस्तेमाल किया जाता था।
तुर्किस्तान शृंखला
तुर्किस्तान पर्वत फ़रग़ना वादी और गोलोदनाया स्तेपी की दक्षिणी सीमा है। इसके सबसे ऊँचे पहाड़ पूर्व में किर्गिज़स्तान की सीमा के पास हैं और सबसे ऊँचा शिखर ५,६२१ मीटर ऊँचा स्कालिस्ती पर्वत () है। बर्फ़ और हिमानियाँ (ग्लेशियर) भी पूर्वी भाग में ज़्यादा देखी जाती हैं। शृंखला की दक्षिणी ढलानें बंजर और ख़ुश्क हैं जबकि उत्तरी ढलानों पर वन विस्तृत हैं। तुर्किस्तान शृंखला में ३,३७८ मीटर (११,०८३ फ़ुट) की ऊँचाई पर शख़रिस्तान दर्रा है जिसमें से ताजिकिस्तान की राजधानी दुशान्बे को उत्तरी ताजिकिस्तान के सुग़्द प्रान्त की प्रांतीय राजधानी ख़ुजन्द से जोड़ने वाला राजमार्ग गुज़रता है।